นีมิ

นีมิ (Niimi-shi) เป็นนครที่ตั้งอยู่ทางตะวันตกเฉียงเหนือของจังหวัดโอกายามะ ประเทศญี่ปุ่น ณ วันที่ 1 พฤษภาคม ค.ศ. 2024 นครนีมิมีจำนวนประชากรประมาณ 25,775 คน มีความหนาแน่นของประชากร 32.5 คนต่อตารางกิโลเมตร มีขนาดพื้นที่รวม sqmi

**ภูมิศาสตร์**
ภาพถ่ายทางอากาศของใจกลางเมืองนีมิ
นีมิตั้งอยู่บนที่ราบสูงหินปูน (คาสต์) ในพื้นที่เทือกเขาชูโงกุ ทางตะวันตกเฉียงเหนือของจังหวัดโอกายามะ พื้นที่มากกว่าร้อยละ 85 ของเขตเทศบาลเป็นภูเขา โดยเขาฮานามิเป็นยอดเขาที่สูงที่สุดอยู่ที่ระดับความสูง 1,188 เมตร เนื่องจากภูมิประเทศที่ขรุขระ จึงมีน้ำตก เขื่อน น้ำพุร้อนอนเซ็ง และถ้ำหินปูนหลายแห่ง ตัวเมืองหลักตั้งอยู่ตอนบนของแม่น้ำทากาฮาชิ

**เทศบาลข้างเคียง**

**ภูมิอากาศ**
นีมิมีภูมิอากาศแบบอบอุ่นชื้นกึ่งเขตร้อน (การแบ่งเขตภูมิอากาศแบบเคิพเพิน Cfa) อุณหภูมิเฉลี่ยทั้งปีในนีมิอยู่ที่ C ปริมาณน้ำฝนเฉลี่ยทั้งปีอยู่ที่ mm โดยเดือนกรกฎาคมเป็นเดือนที่มีฝนตกชุกที่สุด อุณหภูมิสูงสุดโดยเฉลี่ยอยู่ในเดือนสิงหาคมอยู่ที่ประมาณ C และต่ำสุดอยู่ในเดือนมกราคมอยู่ที่ประมาณ C อุณหภูมิสูงสุดที่เคยบันทึกได้ในนีมิอยู่ที่ C เมื่อวันที่ 7 สิงหาคม ค.ศ. 1994 ส่วนอุณหภูมิต่ำสุดที่เคยบันทึกอยู่ที่ C เมื่อวันที่ 28 กุมภาพันธ์ ค.ศ. 1981

**สถิติประชากร**
ตามข้อมูลสำมะโนประชากรของญี่ปุ่น ประชากรของนีมิใน ค.ศ. 2020 อยู่ที่ 28,079 คน โดยนีมิดำเนินการสำมะโนประชากรมาตั้งแต่ ค.ศ. 1920

**ประวัติศาสตร์**
พื้นที่ที่เป็นนีมิในปัจจุบัน เดิมเคยเป็นส่วนหนึ่งของแคว้นโบราณที่ชื่อแคว้นบิตจู โดยครอบคลุมพื้นที่อำเภออางะและอำเภอเท็ตสึตะที่แบ่งโดยแม่น้ำทากาฮาชิ นีมิปรากฏในบันทึกตั้งแต่ยุคเฮอัง (ค.ศ. 794–1185) ณ ตอนนั้นเป็นโชเอ็งหรือที่ดินล้อมรอบคฤหาสน์ที่เรียกว่า มีมิโช ซึ่งครอบครองพื้นที่ส่วนใหญ่ของนีมิในปัจจุบัน ในช่วงกลางยุคคามากูระ ได้มีตระกูลนีมิทำหน้าที่เป็นจิโต ซึ่งเป็นตำแหน่งผู้มีอำนาจถือครองที่ดินทางตอนเหนือของแคว้นบิตจูและสร้างปราสาทที่นีมิเป็นที่อยู่อาศัย หลังจากนั้น พื้นที่ดังกล่าวได้กลายเป็นอาณาเขตของวัดโทจิในเกียวโต และต่อมาอยู่ภายใต้การควบคุมของตระกูลอามาโงะในช่วงยุคเซ็งโงกุ ในช่วงต้นยุคเอโดะ พื้นที่แห่งนี้เป็นส่วนหนึ่งของแคว้นศักดินาบิตจู-มัตสึยามะ และพัฒนาเป็นศูนย์กลางการค้าภายในประเทศที่สำคัญ เนื่องจากมีแม่น้ำทากาฮาชิเป็นเส้นทางเชื่อมต่อกับมัตสึยามะโจกามาจิหรือเมืองที่ตั้งปราสาทมัตสึยามะ ใน ค.ศ. 1697 รัฐบาลโชกุนโทกูงาวะได้ก่อตั้งแคว้นศักดินานีมิขึ้น ซึ่งปกครองโดยตระกูลเซกิเรื่อยมาจนถึงยุคการปฏิรูปเมจิ
หลังการปฏิรูปเมจิ เมื่อมีการประกาศใช้ระบบเทศบาล หมู่บ้านนีมิก็ได้จัดตั้งขึ้นเมื่อวันที่ 22 กรกฎาคม ค.ศ. 1889 ได้รับการยกฐานะเป็นเมืองเมื่อวันที่ 26 กุมภาพันธ์ ค.ศ. 1896 ในวันที่ 15 เมษายน ค.ศ. 1938 ได้เกิดเหตุการณ์เพลิงไหม้ที่เผาทำลายส่วนใหญ่ของเมืองนีมิ หลังจากนั้น เมืองนีมิได้รับการยกฐานะเป็นนครเมื่อวันที่ 1 มิถุนายน ค.ศ. 1954 ต่อมาในวันที่ 31 มีนาคม ค.ศ. 2005 นครนีมิได้ผนวกรวมเมืองต่าง ๆ เข้ามาเป็นส่วนหนึ่ง ได้แก่ โอซะ, ชิงโง, เท็ซเซ และเท็ตตะ (ทั้งหมดเคยอยู่ภายในอำเภออาเต็ตสึ) ทำให้นครนีมิมีขนาดพื้นที่ใหญ่ขึ้น

**การเมืองการปกครอง**
ศาลาว่าการนครนีมิ
นครนีมิเป็นเทศบาลนคร มีรูปแบบการบริหารแบบนายกเทศมนตรี–สภา โดยมีนายกเทศมนตรีที่มาจากการเลือกตั้งโดยตรง และสภานครที่เป็นฝ่ายนิติบัญญัติประกอบด้วยสมาชิก 16 คน นครนีมิเป็นเขตเลือกตั้งที่ให้สมาชิกสภาจังหวัดโอกายามะจำนวน 1 คน ในแง่ของการเมืองระดับประเทศ นครนีมิเป็นส่วนหนึ่งของเขตเลือกตั้งจังหวัดโอกายามะที่ 3 ในการเลือกตั้งสมาชิกสภาผู้แทนราษฎรในรัฐสภาญี่ปุ่น

**เศรษฐกิจ**
เมืองนีมิมีชื่อเสียงในด้านเหมืองทรายเหล็กและผลิตภัณฑ์เนื้อวากิว อุตสาหกรรมหลักในเมืองนีมิในปัจจุบัน ได้แก่ เหมืองหินปูน การผลิตปูนซีเมนต์ อุตสาหกรรมป่าไม้ และการท่องเที่ยว เมืองนี้เป็นที่ตั้งของสำนักงานใหญ่ของบริษัท ยามาซะ จำกัด ผู้ผลิตตู้สล็อตปาจิงโกะ ฟาร์มต่าง ๆ ในเมืองนีมิมีทั้งฟาร์มองุ่น เกาลัด พีช และสาลี่ญี่ปุ่น อีกทั้งยังมีฟาร์มเพาะปลูกชาดำที่นี่อีกด้วย

**การศึกษา**
นีมิมีโรงเรียนรัฐที่สังกัดเทศบาลเมือง แบ่งเป็นโรงเรียนประถม 17 แห่ง และโรงเรียนมัธยมต้น 7 แห่ง และมีโรงเรียนรัฐที่สังกัดคณะกรรมการการศึกษาจังหวัดโอกายามะ เป็นโรงเรียนมัธยมปลาย 1 แห่ง นอกจากนี้ยังมีโรงเรียนมัธยมปลายเอกชน 1 แห่ง และทางจังหวัดได้ดำเนินการเปิดโรงเรียนการศึกษาพิเศษสำหรับผู้พิการ 1 แห่ง รวมถึงมีมหาวิทยาลัยนีมิ หรือนีมิโคริตสึไดงากุ

**การขนส่ง**

**รถไฟ**
สถานีรถไฟนีมิในฤดูหนาว
นีมิเป็นเมืองชุมทางรถไฟ โดยมีเส้นทางรถไฟของบริษัทรถไฟญี่ปุ่นตะวันตกให้บริการ 3 สาย ซึ่งมาบรรจบกันที่สถานีรถไฟนีมิ- 20x20px บริษัทรถไฟญี่ปุ่นตะวันตก (JR West): สายเกบิ
** สถานี: นีมิ – นูโนฮาระ – บิตจู-โคจิโระ – ซากาเนะ – อิจิโอกะ – ยางามิ – โนจิ- 20x20px บริษัทรถไฟญี่ปุ่นตะวันตก (JR West): สายคิชิง
** สถานี: โอซากาเบะ – ทาจิเบะ – อิวายามะ – นีมิ- 20x20px บริษัทรถไฟญี่ปุ่นตะวันตก (JR West): สายฮากูบิ
** สถานี: อิกูระ – อิชิงะ – นีมิ – นูโนฮาระ – บิตจู-โคจิโระ – อาชิดาจิ – นีซาโตะ

**รถโดยสารประจำทาง**
 รถบัสเทศบาลนครนีมิ (Niimi Shiei Basu)- รถบัสบิโฮกุ (Bihoku Basu)

**ทางหลวง**
 alt= ทางด่วนชูโงกุ- 180- 182

**เมืองพี่น้องและเมืองแฝด**
นีมิมีเมืองพี่น้องและเมืองแฝดดังต่อไปนี้- United States New Paltz, New York รัฐนิวยอร์ก สหรัฐ ตั้งแต่ ค.ศ. 1998- Canada Sidney, British Columbia รัฐบริติชโคลัมเบีย ประเทศแคนาดา ตั้งแต่ ค.ศ. 2008- People's Republic of China ซิ่นหยาง มณฑลเหอหนาน สาธารณรัฐประชาชนจีน ตั้งแต่ ค.ศ. 1992

**สิ่งที่น่าสนใจในท้องถิ่น**
นีมิมีขึ้นชื่อเรื่องถ้ำหินปูน ซึ่งได้แก่- ถ้ำอิกูระ (Ikura-do)- ถ้ำมากิ (Maki-do)- ราโชมง (Rashomon)
ไฟล์:RASHOMON1.JPG|ราโชมง ถ้ำหินปูนที่พังทลายลงมาจนกลายเป็นประตูโค้งธรรมชาติ
ไฟล์:Ikuradou.jpg|หินย้อยในถ้ำอิกูระ
ไฟล์:MAKIDOH1.JPG|ถ้ำมากิ
ไฟล์:NIIMI-MUSIAM.JPG|พิพิธภัณฑ์นีมิ

**อ้างอิง**

**แหล่งข้อมูลอื่น**
 เว็บไซต์ทางการของเทศบาลนครนีมิ ja

หมวดหมู่:นครในจังหวัดโอกายามะ